Ψυχικό Λάρισας

Το Ψυχικό, παλαιότερα γνωστό ως Κετσελή, είναι πεδινός οικισμός εντός των ορίων της δημοτικής ενότητας Κραννώνος, στον Δήμο Κιλελέρ του Νομού Λάρισας. Είναι κτισμένος σε υψόμετρο 250 μέτρων, 28 χλμ νοτιοδυτικά της ΛάρισαςΘεσσαλικό Ημερολόγιο, Λάρισα 2008, τόμος 53ος, σελ. 269.. Σύμφωνα με τα αποτελέσματα της απογραφής του 2011, ο πληθυσμός του ανέρχεται σε 129 κατοίκουςΕφημερίς της Κυβερνήσεως της Ελληνικής Δημοκρατίας, αρ. φύλλου 3465, τεύχος δεύτερο, 28 Δεκεμβρίου 2012, σελ. 51450.. Η πλειοψηφία των κατοίκων απασχολείται κυρίως στον τομέα της γεωργίας και της κτηνοτροφίας.

Ιστορικά στοιχεία

Επί τουρκοκρατίας, το χωριό ονομαζόταν Κετσελή. Μετά το 1881, όταν και ενσωματώθηκε μαζί με το μεγαλύτερο κομμάτι της Θεσσαλίας στο ελληνικό κράτος, έλαβε την ονομασία ΨυχικόYπουργείον Eσωτερικών, Πίνακες των επαρχιών Hπείρου και Θεσσαλίας κατά την απογραφήν του 1881, Αφοι Περρή, Εν Αθήναις, 1884, σελ. 12.. Την ίδια περίοδο, σύμφωνα με απογραφή που πραγματοποίησε το υπουργείο Εσωτερικών, ο πληθυσμός του χωριού ανερχόταν σε 176 κατοίκους. To 1900 στο Ψυχικό ζούσαν 31 οικογένειεςΘεσσαλικό Ημερολόγιο, 2008, 53ος, 269 - 271.. Κατά τη διάρκεια της Κατοχής, ο οικισμός υπέστη καταστροφές έπειτα από επιδρομή γερμανικών δυνάμεων που είχαν την υποστήριξη ενόπλων της δοσιλογικής οργάνωσης ΕΑΣΑΔΣταύρος Αστερίου Παπαγιάννης, Εθνικός Αγροτικός Σύνδεσμος Αντικομμουνιστικής Δράσης - Τα Τάγματα Ασφαλείας της Θεσσαλίας, εκδόσεις Σόκολη, Αθήνα 2007, σελ. 374..

Διοικητικά, το Ψυχικό αποτέλεσε αρχικά οικισμό του δήμου Κραννώνος. Το 1912 υπήχθη στην επαρχία ΛαρίσηςΣύγχρονος Εγκυκλοπαίδεια Ελευθερουδάκη, έκδοσις πέμπτη εκσυγχρονισμένη δια συμπληρώματος κατά τόμον, τόμος 24, σελ. 1039. ενώ το 1998 συμπεριλήφθηκε εντός των ορίων του καποδιστριακού δήμου Κραννώνος. Με βάση την, υφιστάμενη από το 2011, διοικητική διαίρεση της Ελλάδας, το Ψυχικό υπάγεται στο δήμο Κιλελέρ.

 Αξιοθέατα 

Στο Ψυχικό βρίσκεται ο ιερός ναός του Αγίου Αθανασίου, ο οποίος διαθέτει τοιχογραφημένο διάκοσμο του 1842 - έργο του ζωγράφου Ζήκου Μιχαήλ - και αναγνωρίστηκε το 1986 ως διατηρητέο μνημείο από το Υπουργείο ΠολιτισμούΕλευθερία Λάρισας: Η ιστορία του ναού Αγ. Αθανασίου στο Ψυχικό Λάρισας..

 Απογραφές πληθυσμού 
Απογραφή18811920192819401951196119711981199120012011Πληθυσμός176126242276309340275229176147129

 Παραπομπές 

Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ